המרכז האולימפי הלאומי לקליעה ע"ש יגאל אלון ז"ל הוא מתקן קליעה בינלאומי הממוקם בהרצליה.
היסטוריה.
המטווח הוקם ב-1983 על ידי ארגון מלכ"ר על פי חזונו האישי של סגן-אלוף במיל' עמנואל בן-עמרם, מי שנחשב כאביה הרוחני של הקליעה הספורטיבית בישראל, אשר שימש כיו"ר התאחדות הקליעה בישראל במשך ארבעה עשורים וכמנכ"ל המתקן מיום פתיחתו ועד לפרישתו לפנסיה בשנת 2005. היו"ר הראשון של המתקן היה שר הביטחון דאז יצחק רבין, ששימש בתפקיד במשך שמונה שנים.
המטווח בהרצליה הוא מתחם הקליעה הבינלאומי החוקי היחיד בישראל. במקום מתקיימים אימוני קליעה, של מתחרים בינלאומיים כמו גיא סטריק, סרגיי ריכטר ודורון שזירי, ושל נבחרת ישראל בקליעה, וכן אימונים ותחרויות של מועדוני הקליעה בארץ. בנוסף, מארח המקום משחקי פיינטבול, קורסי קליעה למאבטחים, קורסי קליעה לציבור ואימונים של בעלי רישיון קליעה, וכולל אודיטוריום המשמש לאירוח כנסים.
מנכ"ל המתקן הנוכחי הוא אופיר בשן.
המתקן ממוקם ברחוב ז'בוטינסקי 85 בהרצליה, סמוך לאצטדיון העירוני הרצליה ולקניון שבעת הכוכבים. שטחו הכולל של המתקן הוא 21 קמ"ר.
ב-2010 שלחו ספורטאי ומאמני קליעה ישראלים מכתב להתאחדות הקליעה בישראל, שבו התלוננו על רמה ירודה של המתקנים האולימפיים ועל ניהול כושל.
תינגול
תינגול. דמות בלגנדריום של ג'.ר.ר. טולקין, הסילמריליון. מאבות העלפים, ומלך דוריאת שבבלריאנד. היה מלכם העליון של הסינדאר, עלפי הטלרי, שלא השלימו את מסעם לואלינור, ארץ הולאר. בקווניה, שפת הנולדור, נקרא אלווה סינגולו, ופשר שמו הוא, אפור הגלימה, משם הופנה בשפת הסינדאר לשמו אלו תינגול.
ביוגרפיה.
תינגול ניעור יחד עם שאר אבות העלפים באגם קויוויינן שבמזרח הארץ התיכונה, יחד עם אחיו אולווה ואלמו, והשתייך לשלישי מבין שלושת שבטי העלפים, הטלרי. נתמנה לנציג הטלרי שלקח איתו אורומה הואלא - לאחר שגילה את העלפים - כדי לראות את אמן, הממלכה הברוכה, יחד עם פינווה נציג הנולדור, ואינגווה, שייצג את הוואניר. כשחזה תינגול בתפארת הוולאר וזוהר שני העצים, נמלא התפעמות ופליאה, ושכנע את אחיו הטלרי שיצאו למסע הגדול לאמן. כך הגיעו לבלריאנד יחד עם הנולדור, והשתקעו זמנית ביערות נלדורת ורגיון. בזמן ישיבתם שם, היה תינגול יוצא רבות למושבות הזמניים של הנולדור בבלריאנד, כך אירע שפעם נקלע לבדו ליער נאן אלמות, שם חזה במליאן המאיא, ונמלא אהבה אליה, ושכח את אנשיו שהמתינו לו.
כשלא חזר תינגול נטל אחיו אולווה את שבט מנהיגות הטלרי, אך רבים מהם, שלא רצו להפרד ממלכם, נשארו לחפשו. כאשר יצאו תינגול ומליאן מהיער הכירו בו העלפים שנותרו בבלריאנד כמלכם. בתום העידן הראשון לשבי מלקור בידי הולאר, נולדה לתינגול ממליאן בתו היחידה, לותיין, שהייתה היפה מכל ילדי אילובאטר.
כאשר נסתיים העידן השני לשבי מלקור, ומליאן אמרה לתינגול שלא לנצח ישכון שלום בארדה, נועץ תינגול בגמדאים שבבלגוסט אשר בהרים הכחולים, והם בנו לו, תמורת פנינים מבאלאר שנתן להם, אותם קיבל מקירדן, משכנות כמנהג עמם, חצובים בתוך הסלע, ושמם נקרא מנגרות, 'אלף המערות'. לאחר מכן גייסם תינגול גם כדי שיחשלו לו כלי זיין.
כאשר שב מלקור לבלריאנד, נתרבו האורקים בצינוקי אנגבנד, ממלכת מלקור, והם תקפו את תינגול ובני עמו. בעזרת דנתור, מנהיג עלפי היער, וקירדן מעלפי הפלס, הצליח תינגול להודפם במחיר כבד. אז אסף תינגול את בני עמו ביערות נלדורת ורגיון, ומליאן נעזרה בכוחה ויצרה את מחגורת מליאן שמנעה באורח קסם מכל יצור לעבור בגבול ארצו, שנקראה מאז דוריאת. הוא אף לא פתח את שערי ארצו לעלפי הנולדור ששבו מאמן, פרט לבני פינרפין אחי פאנור - פינרוד וגלדריאל - שכן איארוון בתו של אולווה אחי תינגול הייתה אמם, והם לא השתתפו בטבח השארים שערכו הנולדור בטלרי ממערב ים.
מאות שנים שגשגה ממלכתו של תינגול עד לבואו של ברן בן ברהיר האדיר, שחצה את מחגורת מליאן בזכות גורלו הייחודי, וביקש את יד בתו, לותיין. תינגול, שלא אבה שבן תמותה ישא את בתו הטיל עליו משימה שאין להשיגה, כתנאי לנישואיו עם בתו - שיביא לו אחד מהסילמרילי שגזל מורגות'. אולם, לאחר שברן הצליח במשימה, תינגול התפייס עמו, וברן אף הציל את חייו במרדף אחרי קארכארות הנורא, זאב השאול של מורגות, ותינגול שינה את דעתו על בני אדם, ואף התיר את כניסתו של טורין טורמבר בן הורין לארצו.
בשנת 505 לעידן הראשון, כאשר שוחרר הורין אבי טורין משבי מורגות', עבר בנרגותרונד החרבה, מעוזו לשעבר של פינרוד, ולקח משם את זהבו המקולל של גלאורונג הדרקון. הוא הביאו לתינגול כתשורה של שגידל את בנו - טורין. אך קללת הזהב נפלה על תינגול, ועם השפעתו המכרסמת של הסילמריל החליט לזמן את גמדאי נוגרוד שהיו בקשרי מסחר אתו, לשבץ את האבן המאירה בענק הגמדאים שנלקח מאוצר גלאורונג, הוא הנאוגלמיר. אולם תאוותם של הגמדאים ניצתה, והם רצחו את תינגול כדי לזכות בסילמריל. סוף דבר ברן ארב להם והרגם, והחזיר את הסילמריל לרשותו. מסופר שלאחר מותו של תינגול עזבה מליאן את דוריאת, וחזרה לוואלינור אשר מעבר לים.
ממלכה (פירושונים)
720 מעלות
720 מעלות הוא שמה של יצירת אמנות פיסולית, מעשה ידי המעצב והאדריכל הישראלי רון ארד שהוצגה בקיץ 2012 בגן האמנות במוזיאון ישראל שבירושלים.
תיאור היצירה.
היצירה מורכבת ממעגל שגובהו שמונה מטרים, ממנו תלויים 5,600 חבלים עשויים סיליקון, עליהם מוקרנות יצירות וידאו ארט. הצופים יכולים להיכנס בין חבלי הסיליקון ולראות את יצירות הווידאו הן מתוך המעגל והן מצידו החיצוני (ומכאן שמו - פעמיים 360 מעלות).
יצירות הווידאו המוצגות על מערך החבלים כוללות יצירות של האמנים דייוויד שירגלי מסקוטלנד, כריסטיאן מארקלי מארצות הברית, באביס אלכסיאדיס יוון והאמנים הישראלים אורי גרשט, גבי קלזמר ובתו שירה קלזמר, דניאל לנדאו והמוזיקאי הישראלי קותימאן.
היצירה הוצבה כך שתשתקף בפסלי גן האמנות ובהם פסלו של הנרי מור ופסלו של אניש קאפור "היפוך העולם, ירושלים".
היסטוריה.
היצירה עוצבה במיוחד עבור חלל הראונד האוס בלונדון (מבנה מעגלי המציג תערוכות), והוצגה בו בשנת 2011 תחת השם "The Curtain Call". ביצירה הוצגו יצירות וידאו של מעצב האופנה חוסיין שאלאיין ושל סטודנטים לאמנות מהמכללה המלכותית לאמנות בלונדון (הרויאל קולג'). כאשר היצירה הותאמה להצגתה במוזיאון ישראל, נוספו יצירות וידאו של שני האמנים הישראלים קותימאן ולנדאו.
1958 באסטרונאוטיקה
טיסה תת-מסלולית.
במהלך השנה בוצעו מספר טיסות במסלול זה:
שיגורי לוויינים.
השורת המסומנות באדום מסמלות שיגורים שנכשלו.
אחת שתיים שלוש 'תעוררו
פאוסניאס (גאוגרף)
פאוסניאס (יוונית: Παυσανίας; המאה ה-2 לספירה) היה גאוגרף יווני וכתב ספר בעקבות נסיעותיו בשם תיאורה של יוון. זהו חיבור מפורט, בשפה היוונית, המתאר חלקים נרחבים של יוון העתיקה, ובעיקר עריה והמונומנטים העיקריים שבהם. יש לתיאור חשיבות מרובה משום שהמחבר ראה ותיאר רבים מן המבנים, הפסלים והציורים, כאשר אלה עדיין עמדו על תילם והיו שלמים, והוא מסייע למחקר כיום לשחזר אותם, על פי רמזים בספרו. רוב החוקרים סבורים שהיה איש חבל לידיה שבאסיה הקטנה, והוא אינו פאוסניאס איש דמשק .
תקופתו.
מהעובדה שפאוסניאס הזכיר בתיאורו אחדים מן הקיסרים הרומיים של השושלת האנטונינית כגון אדריאנוס ואנטונינוס פיוס, עולה שפעל במחצית השנייה של המאה השנייה לספירה.
תיאורה של יוון.
החיבור, בעשרה ספרים, מכיל תיאור עקבי של יוון, בוודאי על פי מסעו של המחבר. הוא עובר בין חבליה של יוון ואתריה העיקריים בסדר הבא:
למרות שהמחבר טען כי הספר כולל את כל הדברים היווניים, אין הדבר כך. מרבית איי יוון וערי החוף היוני אינם נכללים, כמו גם האזורים הצפוניים של יוון.
עיקר התעניינותו של המחבר הופנתה למבני דת, ובהם הוא מדגיש את פרטי האומנות המשולבים בהם (פסלים וציורים). מכאן חשיבותו של הספר לחקר האומנות של התקופות הארכאית והקלאסית של יוון, שכן הוא מביא פרטים רבים שכבר נעלמו ואינם, והוא עוד היה עד להם במו עיניו. הוא גם מביא ביחס לכל מבנה את ההקשר ההיסטורי ואת ההקשר הדתי (פרטים רבים על האלים הקשורים למבנה ולפולחן שהתקיים בהם).
לעומת אלה כמעט שאינו מביא תיאור גאוגרפי-נופי, של האזורים שבין הערים היווניות.
אזכורים על ארץ-ישראל ויהודים.
פאוסניאס לא סייר רק ביוון, אלא גם בארצות המזרח. בסיוריו הגיע גם לארץ ישראל, אך רק אזכורים ספורים מצויים אצלו על הארץ. פאוסניאס לא משתמש בשמות "יהודה" או "יהודים", אלא באופן עקבי משתמש במושגים "ארץ העברים" ו"עברים", כאשר "ארץ העברים" כולל אצלו את יפו, ים טבריה, הירדן וזהה לארץ יהודה שלאחר הכיבושים של החשמונאים:
דומם שטה
יריב רוקני
יריב רוקני (נולד ב-20 בפברואר 1975) הוא כדורסלן עבר ישראלי בעמדת הסנטר. גובהו 2.02 מטרים.
קריירה.
לאחר שסיים גיל נוער, החל יריב רוקני את הקריירה בליגה הארצית בבוגרים של הפועל יהוד בעונת . לאחר מכן חזר לשנתיים בקבוצת האם, הפועל חולון, בין היתר השתתף בגביע קוראץ'.
בעונת הגיע רוקני לקבוצת הפועל תל אביב, איתה העפיל לליגת העל. בעונה שלאחר מכן העפיל עם מכבי קריית מוצקין לליגת העל. ובעונה שלאחר מכן העפיל עם מכבי גבעת שמואל לליגת העל. בעונת 2000/01 שיחק במכבי חדרה בליגת העל וירד עימה לליגה השנייה. בעונת 2001/02 שיחק בהפועל עפולה ובעונת 2002/03 בהפועל לב השרון.